**KAKOVOST IN VARNOST V LEKARNI ŠALARA**

V III. poglavju **Zakona o lekarniški dejavnosti (Uradni list RS, št. 85/2016, 77/2017, 73/2019)** je opredeljeno področje kakovosti in varnosti v lekarniški dejavnosti.

V Lekarni Šalara v skladu z veljavno zakonodajo vzdržujemo in spremljamo sistem kakovosti, ki vključuje organizacijsko strukturo, postopke, procese in vire, potrebne za izvajanje lekarniške dejavnosti v skladu s standardi lekarniške dejavnosti in pravili dobre lekarniške prakse. Politiko kakovosti uporabljamo kot način vodenja v smeri nenehnega izboljševanja delovanja lekarne.

**Cilji politike kakovosti:**

* nenehno izboljševanje naših storitev za uspešno zadovoljevanje zahtev uporabnikov storitev in stremljenje k preseganju njihovih pričakovanj,
* rast in razvoj lekarne,
* izboljševanje komunikacijskih orodij in aktivnosti za zagotavljanje kakovostnega informiranja zaposlenih in uporabnikov lekarniških storitev,
* nenehno usposabljanje in motiviranje zaposlenih ter povečevanje njihovega zadovoljstva,
* stalno posodabljanje opreme in procesov ter upoštevanje zakonskih zahtev,
* skrb za zdravo in varno delo zaposlenih,
* skrb za okolje

**Naloge za izboljševanje kakovosti in varnosti našega dela:**

* določamo programe izobraževanja in načrte za izboljševanje kakovosti in varnosti,
* izdelana imamo navodila za delo in varnostne protokole za posamezne storitve,
* redno izvajamo notranjo presojo dobre prakse,
* spremljamo kazalnike kakovosti,
* vzpostavljen imamo sistem za obvladovanje tveganj,
* anonimizirano spremljamo in analiziramo opozorilne nevarne dogodke in napake pri izvajanju lekarniške dejavnosti.

**Kakovost in varnost v lekarni zagotavljamo:**

* z izvedbo rednih notranjih strokovnih nadzorov, posodabljanjem SOP in navodil za delo,
* s spremljanjem odpoklicev zdravil, prehranskih dopolnil, medicinskih pripomočkov ali živil za posebne zdravstvene namene in vodenjem zahtevanih evidenc,
* z izvedbo aktivnosti v zvezi z ravnanjem z odpadki,
* z nadzorom nad merilno in delovno opremo,
* z rednimi validacijami aparatur in opreme v lekarni,
* z rednimi pregledi dokumentacije delovne in merilne opreme,
* s spremljanjem kazalnikov kakovosti.

**Kazalniki kakovosti za leto 2024**

|  |  |  |
| --- | --- | --- |
| **Zap.št.** | **Kazalnik** | **Rezultat** |
| 1 | Delež vseh farmacevtskih intervencij glede na število receptov (%) | 0,06 |
| 2 | Delež strokovnih farmacevtskih intervencij glede na vse farmacevtske intervencije (%) | 84,13 |
| 3 | Delež strokovnih kritičnih farmacevtskih intervencij glede na vse farmacevtske intervencije (%) | 4,76 |
| 4 | Delež strokovnih kritičnih farmacevtskih intervencij glede na vse strokovne farmacevtske intervencije (%) | 5,66 |
| 5 | Delež rešenih strokovnih kritičnih farmacevtskih intervencij glede na strokovne kritične farmacevtske intervencije (%) | 100 |
| 6 | Število napak pri izdaji zdravil na 10000 receptov | 1,76 |
| 7 | Število opozorilnih nevarnih dogodkov | 0 |
| 8 | Število vseh receptov glede na število vseh zaposlenih magistrov farmacije  | 18.611 |
| 9 | Število vseh receptov glede na število priznanih magistrov farmacije | 22.596 |
| 10 | Število vseh receptov glede na število vseh zaposlenih magistrov farmacije glede na standarde in normative LZS (13.000 Rp/mag.farm) | 1,43 |
| 11 | Število magistrov farmacije s kompetenco za PUZ glede na število vseh zaposlenih magistrov farmacije (%) | 18,18 |
| 12 | Število magistrov farmacije s kompetenco za FTP glede na število vseh magistrov farmacije (%) | / |
| 13 | Število izdelanih OKZ glede na število zaposlenih magistrov farmacije | / |
| 14 | Število opravljenih storitev PUZ na magistra farmacije s kompetenco | 1 |
| 15 | Nezgode pri delu | 0 |
| 16 | Število prijav domnevnih neželenih učinkov zdravil glede na število vseh farmacevtskih strokovnih delavcev  | 0,73 |
| 17 | Delež obnovljivih receptov glede na število vseh receptov (%) | 19,50 |
| 18 | Delež magistralnih zdravil glede na število vseh receptov (%) | 1,06 |